cyanic-selkie/wikianc huggingface dataset:
อะยุมิ อิโต
อะยุมิ อิโต เป็นนักแสดงหญิงชาวญี่ปุ่น เกิดเมื่อวันที่ 14 เมษายน พ.ศ. 2523 ที่โตเกียว เริ่มเข้าสู่วงการแสดงในปี พ.ศ. 2536 โดยผลงานเรื่องแรกคือ Mizu no Tabibito -Samurai KIDS- และต่อมาในปี พ.ศ. 2539 ก็ได้แสดงภาพยนตร์เรื่อง Swallowtail Butterfly ของผู้กำกับ ชุนจิ อิวาอิ ส่งผลให้เธอได้รับรางวัลเจแปนนีส อาคาเดมี อวอร์ดส สาขานักแสดงหน้าใหม่ กับ นักแสดงสมทบฝ่ายหญิงยอดเยี่ยม และกลายเป็นนักแสดงที่มีชื่อเสียงโด่งดังนับแต่นั้นเป็นต้นมา
ปัจจุบัน อิโต้ มีผลงานการแสดงภาพยนตร์ ละครทีวี และโฆษณามาแล้วมากมาย นอกจากนี้ยังเคยมีงานเพลงในนามของวง มีน แมชีน (Mean Machine) รวมทั้งได้พากย์เสียงเป็น ทีฟา ล็อกฮาร์ท ใน ไฟนอลแฟนตาซี VII แอดเวนต์ชิลเดรน และเกม คิงดอมฮารตส์ II ด้วย
1980
นักเรียน
นักเรียน ผู้เรียน นิสิต หรือ นักศึกษา ในความหมายโดยรวมคือผู้ที่เข้าเรียนในสถานศึกษา โดยแบ่งเป็น
ในประเทศไทยมีกฎหมายให้บุคคลทุกคนต้องจบการศึกษาขั้นต่ำในระดับมัธยมศึกษาปีที่ 3 (หลักสูตรการศึกษาภาคบังคับ)
ในสหราชอาณาจักร คำว่านักเรียนในระดับ อนุบาล ประถมศึกษา และมัธยมศึกษา ใช้คำว่า pupil และนักเรียนในระดับมหาวิทยาลัยจะใช้คำว่า student
วันที่ 17 พฤศจิกายน เป็นวันนักเรียนนานาชาติ (International Students Day) เป็นวันที่ระลึกถึงนักเรียนที่เสียชีวิตในช่วงสงครามโลกครั้งที่ 2
ชั้นปีของนักศึกษา
โดยทั่วไปแล้ว ชื่อเรียกต่าง ๆ นำมาจากชื่อเรียกของชั้นปีในสหรัฐอเมริกา
นิสิต
นิสิต เป็นคำที่ใช้เรียกผู้ที่ศึกษาในจุฬาลงกรณ์มหาวิทยาลัย, มหาวิทยาลัยเกษตรศาสตร์, มหาวิทยาลัยศรีนครินทรวิโรฒ และมหาวิทยาลัยที่แยกตัวออกมาจากมหาวิทยาลัยศรีนครินทรวิโรฒ ก็คือ มหาวิทยาลัยนเรศวร, มหาวิทยาลัยพะเยา, มหาวิทยาลัยบูรพา, มหาวิทยาลัยมหาสารคาม และ มหาวิทยาลัยทักษิณ นอกจากนี้ยังใช้ในมหาวิทยาลัยเอกชนบางแห่งคือ มหาวิทยาลัยรัตนบัณฑิต และ มหาวิทยาลัยเวสเทิร์น รวมถึงใช้ในมหาวิทยาลัยราชภัฏบางแห่งคือ มหาวิทยาลัยราชภัฏบ้านสมเด็จเจ้าพระยา รวมทั้งใช้ในมหาวิทยาลัยของสงฆ์บางแห่งคือ มหาวิทยาลัยมหาจุฬาลงกรณราชวิทยาลัย โดยในสมัยก่อนมีการใช้คำว่า "นิสิต" สำหรับผู้ชาย และ "นิสิตา" สำหรับ ผู้หญิง
นิสิต มีความหมายว่า "ผู้อยู่อาศัย" สืบเนื่องมาจากในช่วงที่เป็นโรงเรียนข้าราชการพลเรือนของพระบาทสมเด็จพระจุลจอมเกล้าเจ้าอยู่หัว และได้รับการสถาปนาเป็นจุฬาลงกรณ์มหาวิทยาลัยนั้น ที่ตั้งของมหาวิทยาลัยถือว่าอยู่นอกเมือง การคมนาคมเพื่อมาศึกษาเป็นการยากลำบาก ดังนั้น ผู้ที่มาเรียนส่วนใหญ่จำเป็นต้องพักภายในหอพักของมหาวิทยาลัย และก็เรียกบุคคลที่อาศัยในห้องปฏิบัติการว่านิสิตเช่นเดียวกันด้วย ส่วนของมหาวิทยาลัยเกษตรศาสตร์นั้นมีการเรียนการส่วนในระยะเริ่มต้นของการก่อตั้งมหาวิทยาลัยส่วนเป็นด้านการเกษตร ผู้เรียนมาจากทั่วสารทิศ จึงต้องมีหอพักให้ผู้ที่มาเล่าเรียนได้พักอาศัยและพื้นที่ตั้งของสถานศึกษาในขณะนั้นยังถือได้ว่าเป็นเขตนอกเมือง ซึ่งในภายหลังมหาวิทยาลัยศรีนครินทรวิโรฒ, มหาวิทยาลัยนเรศวร, มหาวิทยาลัยพะเยา, มหาวิทยาลัยบูรพา, มหาวิทยาลัยมหาสารคาม และ มหาวิทยาลัยทักษิณ ได้เปิดอยู่นอกเมือง และผู้ที่มาศึกษาก็จำเป็นต้องอยู่หอพักเช่นเดียวกัน จึงได้ใช้คำว่า "นิสิต" เช่นเดียวกัน
ในปัจจุบันนี้ ถึงแม้ว่า ผู้ที่มาเรียนจะไม่ได้พักในหอพักเหมือนในสมัยก่อนแล้วก็ตาม แต่ก็ยังนิยมเรียกว่า "นิสิต" สำหรับมหาวิทยาลัยดังกล่าว
โดพามีนทรานสปอตเตอร์
โดพามีนทรานสปอตเตอร์ (แดท) (dopamine transporter; DAT) เป็นโปรตีนสำคัญที่อยู่บริเวณเยื่อหุ้มเซลล์ของเซลล์ประสาทโดพามีน ทำหน้าที่ดูดกลับโดพามีนที่หลั่งออกมาในไซแนปส์เข้าสู่เซลล์ประสาทก่อนไซแนปส์ โดพามีนทรานสปอตเตอร์เป็นโปรตีนลำเลียงสารสื่อประสาทโดพามีนที่ต้องอาศัยไอออนโซเดียมและไอออนคลอไรด์ในการทำงาน โครงสร้างโมเลกุลของโดพามีนทรานสปอตเตอร์มีด้านปลายด้านเอ็น (N-terminus) และปลายด้านซี (C-terminus) อยู่ภายในเซลล์ ปัจจุบันพบว่าสารโคเคน (Cocaine) และยาเมทิลฟีนิเดท (Methylphenidate) ออกฤทธิ์โดยการยับยั้งการทำงานของโดพามีนทรานสปอตเตอร์
มีการศึกษาการกระจายตัวของโดพามีนทรานสปอตเตอร์ในอวัยวะต่างๆ ในหนูขาวโดยใช้วิธีอิมมิวโนฮิสโตเคมมิสทรี (Immunohistochemistry) พบโดพามีนทรานสปอตเตอร์ในระบบประสาทส่วนกลาง anterior pituitary gland, Auerbach’s nervous system, Meisner’s nervous system, adrenal medulla และ ปอด โดยทั่วไปแล้วบริเวณสมองที่ใช้ศึกษาโดพามีนทรานสปอตเตอร์คือบริเวณดอร์ซอลสไตรตัม (dorsal striatum) และ (นิวเคลียสแอคคัมเบน) (nucleus accumbens) ซึ่งมีปริมาณโดพามีนทรานสปอตเตอร์ค่อนข้างหนาแน่น  เมื่อศึกษาหนูถีบจักรที่ถูกตัดยีนโดพามีนทรานสปอตเตอร์ พบว่าการสังเคราะห์โดพามีนที่อาศัยเอนไซม์ไทโรซีนไฮดร๊อกซิเลสเกิดได้น้อยลง การเก็บโดพามีนในถุงเก็บ(vesicle) ลดลง มีการปลดปล่อยโดพามีนลดลง
การขนส่งโดพามีนผ่านโดพามีนทรานสปอตเตอร์อาจเกิดในอัตราส่วนของโดพามีน 1 โมเลกุล ไอออนโซเดียม 2 ไอออนและไอออนคลอไรด์ 1 ไอออน ซึ่งมีกลไกทั่วไปคือไอออนโซเดียม 2 ไอออนจับกับโดพามีนทรานสปอตเตอร์ก่อน ตามด้วยโดพามีน 1 โมเลกุล จากนั้นไออนคลอไรด์ 1 ไอออนจึงมาจับกับโดพามีนทรานสปอตเตอร์
จอห์น โช
จอห์น โช (John Cho, 존 조; เกิด 16 มิถุนายน พ.ศ. 2515) เป็นนักแสดงชาวอเมริกันเชื้อสายเกาหลี ที่มีชื่อเสียงของฮอลลีวูด เขาเกิดในโซล ประเทศเกาหลีใต้ และไปเติบโตในลอสแอนเจลิส รัฐแคลิฟอร์เนีย พ่อของเขาเป็นรัฐมนตรีในคริสตจักรของพระคริสต์ ภาพยนตร์ที่มีชื่อเสียงของเขาคือ คู่บ้าฮาป่วน โดยแสดงคู่กับกัล เพนน์
Physorhynchus
Physorhynchus เป็นสกุลของพืชดอกที่อยู่ในวงศ์ Brassicaceae.
ถิ่นกำเนิดของมันคือ อิหร่านถึงปากีสถานและ คาบสมุทรอาหรับ
สปีชีส์ในสกุล ได้แก่:
ปลาบู่รำไพ
ปลาบู่รำไพ (Queen of Siam goby, Queen Rambai's goby; ) ปลาน้ำจืดและน้ำกร่อยขนาดเล็กชนิดหนึ่ง ในวงศ์ปลาบู่ (Gobiidae) มีลำตัวยาวทรงกระบอก หัวเล็ก ปากกว้างในตัวผู้ เกล็ดค่อนข้างใหญ่ ลำตัวมีสีคล้ำหรือสีน้ำตาล ขอบเกล็ดมีแต้มสีคล้ำหลังช่องเหงือกด้านบนมีดวงรีสีดำและขอบสีจาง ครีบหลังมีลายสีดำและขอบสีจาง ครีบหางมีลายเส้นสีคล้ำ
มีขนาดโตเต็มที่ประมาณ 3-6 เซนติเมตร มีพฤติกรรมชอบอยู่รวมกลุ่มกันเป็นฝูงใหญ่ใต้ท้องน้ำ พบกระจายพันธุ์อยู่ในอินเดีย, พม่า, ไทย, มาเลเซียจนถึงอินโดนีเซีย ในบริเวณปากแม่น้ำที่เป็นป่าจากหรือเป็นแหล่งน้ำกร่อย  ในประเทศไทยพบได้ในพื้นที่ภาคกลางและภาคใต้ทั้งฝั่งตะวันตก ส่วนฝั่งตะวันออกพบเฉพาะจังหวัดสุราษฎร์ธานีและนครศรีธรรมราช
ปลาบู่รำไพ ถูกค้นพบครั้งแรกในคลองสายหนึ่งในพื้นที่กรุงเทพมหานคร และถูกอนุกรมวิธานโดย ดร.ฮิว แมคคอร์มิค สมิธ อธิบดีกรมประมงคนแรก และได้มีการตั้งชื่อเพื่อเป็นการถวายพระเกียรติแด่ สมเด็จพระนางเจ้ารำไพพรรณี พระอัครมเหสีในพระบาทสมเด็จพระปกเกล้าเจ้าอยู่หัว รัชกาลที่ 7 ณ สยามสมาคม ปัจจุบันเป็นปลาที่แนวโน้มใกล้สูญพันธุ์ และไม่ทราบสถานะที่แน่ชัดว่าจะยังมีอยู่หรือไม่สำหรับในพื้นที่ภาคกลางของประเทศไทย แต่สำหรับในภาคใต้ ยังพบได้อยู่ และพบมากที่จังหวัดกระบี่ โดยจะพบในพื้นที่ ๆ เป็นแอ่งน้ำในป่าหรือพรุ หรือลำน้ำขนาดเล็กที่มีแร่ธาตุจำพวกคอร์บอเนตสูง จึงมีสีของน้ำออกเป็นสีฟ้า ไม่พบในลำคลอง หรือแม่น้ำสายใหญ่ ปลาจะหลบซ่อนตัวอยู่ตามรากไม้หรือกองใบไม้ที่ทับถมกัน นิยมเลี้ยงเป็นปลาสวยงาม ซึ่งสามารถนำมาเลี้ยงได้เป็นอย่างดีในตู้ไม้น้ำน้ำจืด
เหตุเรือล่มในจังหวัดภูเก็ต พ.ศ. 2561
เมื่อวันที่ 5 กรกฎาคม พ.ศ. 2561 เรือท่องเที่ยวสามลำล่มและจมในบริเวณ เกาะเฮ ใกล้จังหวัดภูเก็ต ประเทศไทย ในช่วงที่เกิดพายุฉับพลัน มีผู้เสียชีวิตสี่สิบเจ็ดราย และสามรายสูญหายไป ทุกคนอยู่บนเรือสองชั้นฟีนิกซ์ พีซี ไดวฟ์วิง ซึ่งมีผู้คน 105 คน ประกอบด้วยนักท่องเที่ยว 93 คน (ทั้งหมดเป็นชาวจีนยกเว้นเพียง 2 คนเป็นชาวยุโรป) และมีไกด์นำเที่ยวลงเรือไปด้วยอีก 12 คน เรือลำดังกล่าวกำลังเดินทางจากเกาะราชากลับท่าเรืออ่าวฉลอง กำหนดการออกเดินทาง 16.30 น. มี นาย สมจริง บุญธรรม เป็น กัปตันเรือ
เรือลำที่สองที่ล่มในวันดังกล่าวได้แก่ เรือยอซท์ ชื่อเรือ เซเรนิตา ได้ล่มลง บริเวณเกาะไม้ท่อน ผู้โดยสาร 42 คน ซึ่งได้รับการช่วยเหลือ รอดชีวิตทั้งหมด กัปตันเรือลำเรือได้แก่ นาย เมธา หลิมสกุล
เรือลำที่สามที่ล่มในวันดังกล่าว ได้แก่ เรือเจ็ตสกีของนักท่องเที่ยวชาวรัสเซียล่ม มีผู้โดยสาร 2 คน ล่มบริเวณเกาะราชา ได้รับการช่วยเหลือทั้งสองคน ผู้ประสบภัยเรือล่มในวันนั้นรวม 149 ราย
การค้นหาและกู้ภัย
มีเรือประมงลำหนึ่งที่อยู่ใกล้ ๆ มาถึงที่เกิดเหตุและสามารถช่วยเหลือผู้โดยสาร 48 คนขึ้นมาจากน้ำ ส่วนผู้หญิงอีกคนหนึ่งได้รับการช่วยเหลือในบริเวณห่างจากเรือหลายไมล์ อย่างไรก็ตาม ได้พบว่าบุคคลรายอื่น ๆ ที่อยู่กับเธอนั้นเสียชีวิตทั้งหมด ในขณะที่ผู้บาดเจ็บสามสิบเจ็ดรายได้รับการส่งไปยังโรงพยาบาลในจังหวัดภูเก็ตเพื่อรับการรักษา
หน่วยงานรัฐจังหวัดภูเก็ตจัดภารกิจการค้นหาและกู้ภัยโดยเฮลิคอปเตอร์, ตำรวจ และเรือประมง ตั้งแต่วันที่ 6 กรกฎาคม มีการพบศพ 33 ราย และผู้คน 23 รายสูญหาย ซึ่งทั้งหมดเป็นชาวจีน ผู้โดยสารที่พบส่วนใหญ่สวมเสื้อชูชีพ
ภายหลังเหตุการณ์
พลเอก ประวิตร วงษ์สุวรรณ ได้ให้สัมภาษณ์ตอนหนึ่ง เกี่ยวกับเหตุเรือล่มว่า "เรื่องนี้เป็นเรื่องที่คนจีนทำนักท่องเที่ยวจีนเอง สร้างเรือเอง ไม่ทำตามกฎของเรา แล้วจะให้เราเรียกอะไร ก็มันเป็นเรื่องของเขา" ภายหลังการให้สัมภาษณ์คนจีนจำนวนมากแสดงความไม่พอใจต่อการสัมภาษณ์ในครั้งนี้ จน พลเอก ประวิตร ได้ออกมาขอโทษคนจีนในท้ายที่สุด โดย พลเอก ประวิตร อ้างว่าได้รับรายงานมาเช่นนั้น
หลังเกิดเหตุการณ์พบว่านักท่องเที่ยวชาวจีนนั้นได้ลดลงเป็นจำนวนมาก ทั้งคนไทยและคนจีนต่างวิจารณ์เพราะโศกนาฏกรรมดังกล่าวเกิดขึ้นในเวลา 16.00 น. ของวันที่ 5 ก.ค. แต่กว่าจะมีทีมค้นหาจะออกไปค้นหาก็ 06.00 น. ของวันรุ่งขึ้น
ท่าอากาศยานสุวรรณภูมิได้ออกมาตรฐานเพิ่มการอำนวยความสะดวกให้คนจีนโดยเพิ่มช่องทางพิเศษสำหรับผู้ที่ถือหนังสือตรวจคนเข้าเมืองของประเทศจีนโดยเฉพาะเพื่อเป็นการเอาใจนักท่องเที่ยวจากประเทศจีน
สื่อมวลชนของประเทศไทยได้เสนอข่าวอุบัติเหตุทางน้ำที่ร้ายแรงที่สุดของประเทศไทย ซึ่งเป็นอุบัติเหตุเรือชนกัน เกิดเมื่อวันที่ 8 มีนาคม พ.ศ. 2535 มีผู้เสียชีวิต 119 ราย โดยเป็นเหตุเรือบรรทุกน้ำมัน กัปตันเรือ ปรีชา เพชรชู ขับเรือชนเรือโดยสาร 2 ชั้น ชื่อเรือ นาวาประทีป 111 กัปตันเรือ ประยูร ย๊ะกบ ที่อำเภอศรีราชา จังหวัดชลบุรี โดยผลการสอบสวนระบุว่า นาย ประยูร ย๊ะกบ เร่งความเร็วเรือโดยหวังว่าจะพ้น ทำให้เรือนาวาประทีป 111 ได้จมลง รวมถึงข่าวเรือบรรทุกสินค้าชนเรือประมง ที่ อำเภอสัตหีบ จังหวัดชลบุรี เหตุเกิดเมื่อวันที่ 6 มกราคม พ.ศ. 2561 ส่งผลให้มีผู้เสียชีวิต 4 รายซึ่งเป็นอุบัติเหตุเรือชนกันครั้งร้ายแรงรองลงมาของประเทศไทย
เหตุเรือล่มที่มีผู้เสียชีวิตรองลงมาได้แก่ เหตุเรือล่มที่เขื่อนอุบลรัตน์ เมื่อวันที่ 23 กันยายน พ.ศ. 2533 มีผู้เสียชีวิต 39 ราย และเหตุการณ์เรือล่มที่จังหวัดพระนครศรีอยุธยา เมื่อวันที่ 18 กันยายน พ.ศ. 2559 มีผู้เสียชีวิต 28 ราย และเหตุเรือขนส่งแรงงานต่างด้าวล่ม เมื่อวันที่ 22 ธันวาคม พ.ศ. 2550 ที่จังหวัดระนอง มีผู้เสียชีวิต 22 ราย
ภาษาเสาราษฏร์
ภาษาเสาราษฏร์ (อักษรเสาราษฏร์:, อักษรทมิฬ: சௌராட்டிர மொழி, อักษรเทวนาครี: सौराष्ट्र भाषा) เป็นภาษากลุ่มอินโด-อารยันที่มีผู้พูดหลักเป็นชาวเสาราษฏร์ในอินเดียใต้
ครั้งหนึ่งภาษาเสาราษฏร์ ซึ่งเป็นภาษาที่แยกจาก Sauraseni Prakrit มีผู้พูดในแคว้นเสาราษฏร์ในรัฐคุชราต ปัจจุบันมีผู้พูดทั่วรัฐทมิฬนาฑู
ภาษานี้มีอักษรของตนเองที่มีชื่อเดียวกัน แต่บางส่วนยังเขียนด้วยอักษรทมิฬ, อักษรเตลูกู และอักษรเทวนาครี อักษรเสาราษฏร์สืบต้นตอจากอักษรพราหมี ที่มีต้นตอจากตระกูลภาษาอินโด-ยูโรเปียน ซึ่งต่างจากภาษารอบ ๆ ที่มีต้นตอจากตระกูลภาษาดราวิเดียน ผู้พูดภาษานี้บางส่วนโต้เถียงว่าอักษรไหนเหมาะสำหรับภาษานี้มากที่สุด สำมะโนอินเดียจัดให้ภาษานี้อยู่ในกลุ่มคุชราต โดยมีจำนวนผู้พูดภาษานี้อย่างเป็นทางการที่ 247,702 คน (สำมะโน ค.ศ. 2011)
การแพร่กระจายทางภูมิศาสตร์
ชาวเสาราษฏร์ส่วนใหญ่อยู่ในเมืองมุนดาไร ทางใต้ของรัฐทมิฬนาฑูและมีแพร่กระจายอยู่ในเมืองอื่น ๆ ด้วย มีผู้พูดในรัฐอานธรประเทศซึ่งคาดว่าย้ายไปจากรัฐทมิฬนาฑู ภาษาของชาวเสาราษฏร์ในอานธรประเทศใกล้เคียงกับในทมิฬนาฑูเพียงแต่เพิ่มอิทธิพลของภาษาเตลูกูเข้ามา
ประวัติ
หลักฐานทางประวัติศาสตร์ส่วนใหญ่ชี้ให้เห็นว่าชาวเสาราษฏร์เดิมอยู่ในเขตเสาราษฏร์ รัฐคุชราต ทางตะวันตกของอินเดีย หลักฐานจากเพลงพื้นบ้านและงานวิจัยทางพันธุกรรมสนับสนุนข้อเสนอนี้ แต่ภาษาเสาราษฏร์มีความใกล้เคียงกับภาษามราฐีและภาษากอนกานีที่เป็นภาษากลุ่มอินโด-อารยันทางตะวันตกของอินเดียมากกว่าภาษาคุชราตที่เป็นภาษาหลักของรัฐคุชราตในปัจจุบัน นักภาษาศาสตร์อธิบายว่าทั้งภาษาเสาราษฏร์และภาษาคุชราตแตกกิ่งมาจากภาษาเดียวกันแต่มีพัฒนาการต่างกัน ภาษาคุชราตได้รับอิทธิพลจากภาษาฮินดี ภาษาเปอร์เซีย และภาษาอาหรับ ในขณะที่ผู้พูดภาษาเสาราษฏร์อพยพออกไปก่อนที่อิทธิพลของมุสลิมจะเข้ามาในคุชราต ได้รับอิทธิพลจากภาษากอนกานี ภาษามราฐี ภาษากันนาดา ภาษาทมิฬและภาษาเตลุกุ เป็นที่ทราบกันดีแล้วว่าภาษาเปอร์เซียและภาษาอาหรับมีอิทธิพลต่อภาษากอนกานีและภาษามราฐีน้อย ทำให้ทั้งสองภาษายังคงคำศัพท์และลักษณะทางไวยากรณ์จากภาษาสันสกฤตไว้ได้มาก
การอพยพลงใต้ของชาวเสาราษฏร์น่าจะได้รับอิทธิพลจากการรุกรานของมุสลิมแต่ไม่มีรายละเอียดว่าอพยพเมื่อใดและเป็นจำนวนเท่าใด พวกเขาเข้ามาในอาณาจักรวิชยนคร ซึ่งมีเมืองหลวงอยู่ในรัฐการณตกะในปัจจุบัน ที่นีมีภาษาเตลุกุและภาษากันนาดาเป็นภาษาหลัก และมีการใช้ภาษาสันสกฤตกับภาษาทมิฬด้วย ยุคนี้จึงเป็นยุคที่ภาษาเสาราษฏร์รับอิทธิพลจากภาษาเตลุกุและกันนาดา เมื่อวิชยนครแผ่อำนาจลงใต้ยึดเมืองมุนดาไรและ ฐันชวุระเข้ารวมกับอาณาจักรได้จึงจัดให้ชาวเสาราษฏร์บางส่วนลงไปในบริเวณดังกล่าว อีก 200 ปีต่อมา อาณาจักรวิชยนครเสื่อมสลายไปเมื่อ พ.ศ. 2103 หลังจากสุลต่านแห่งเดคคันชนะสงครามตาลิโกตา เปิดอินเดียใต้เข้ารับการติดต่อกับมุสลิม เมื่อเปลี่ยนศูนย์อำนาจการปกครองใหม่ทำให้ชาวเสาราษฏร์อพยพลงใต้อีกครั้ง ทำให้ภาษาของพวกเขาได้รับอิทธิพลจากภาษาทมิฬจนกลายเป็นภาษาในปัจจุบัน มีผู้พูดภาษามราฐีกลุ่มหนึ่งในฐันชวุระ ซึ่งไม่ใช่ชาวเสาราษฏร์
ระบบการเขียน
ภาษาเสาราษฏร์มีอักษรเป็นของตนเองมานานกว่า 100 เรียกว่าอักษรเสาราษฏร์ ภาษานี้มีการใช้เป็นภาษาพูดมากกว่า ผู้พูดภาษานี้ใช้ภาษาเตลุกุหรือภาษาทมิฬเป็นภาษาที่สองและมักใช้ภาษาที่สองเป็นภาษาเขียน ปัจจุบันมีการเขียนภาษาเสาราษฏร์สี่ระบบคือ
อักษรเสาราษฏร์
ในอดีต ภาษาเสาราษฏร์เคยเป็นภาษาที่ถ่ายทอดด้วยการพูด และไม่มีอักษรเป็นของตนเอง ในช่วงคริสต์ศตวรรษที่ 17 ถึง 18 มีบางส่วนพยายามเขียนด้วยอักษรเตลูกู จากนั้นจึงมีการประดิษฐ์ตัวอักษรขึ้นในช่วงคริสต์ศตวรรษที่ 19 ต่อมาในช่วงครึ่งหลังของคริสต์ศตวรรษที่ 19 มีความพยายามที่จะฟื้นฟูอักษรด้วยการตัดตัวเชื่อมที่ซับซ้อนส่วนใหญ่ทิ้ง
กระเบนราหู (ภาพยนตร์ พ.ศ. 2561)
กระเบนราหู เป็นภาพยนตร์ไทย แนวดรามา ออกฉายครั้งแรกที่ประเทศอิตาลี ในปี ค.ศ. 2018 เขียนบทและกำกับการแสดงโดยพุทธิพงษ์ อรุณเพ็ง โดยเป็นการกำกับภาพยนตร์ขนาดยาวเรื่องแรกของเขา ภาพยนตร์ออกฉายรอบปฐมทัศน์ในเทศกาลภาพยนตร์นานาชาติเวนิส เมื่อวันที่ 7 กันยายน ค.ศ. 2018 และได้รับรางวัลภาพยนตร์ยอดเยี่ยมประเภท Orizzonti/ Horizon Prize (สุนทรียภาพในการเล่าเรื่อง) ทำให้กระเบนราหูเป็นภาพยนตร์ไทยเรื่องแรกที่ได้รับรางวัลจากเทศกาลภาพยนตร์นานาชาติเวนิส นอกจากนี้พุทธิพงษ์ อรุณเพ็ง ยังได้รับรางวัลพีระมิดเงินในเทศกาลภาพยนตร์นานาชาติไคโร ครั้งที่ 40
ภาพยนตร์เรื่องนี้ใช้นักแสดงตัวหลักเพียง 3 คน ได้แก่ อภิสิทธิ์ หะมะ, วัลลภ รุ่งกำจัด และรัสมี เวระนะ นักร้องหญิงยอดเยี่ยมแนวอีสานโซล เจ้าของรางวัลคมชัดลึกอวอร์ด 2 สมัย นอกจากนี้ยังได้คริสตีน ออต และ มาตีเยอ กาบรี นักแต่งเพลงชาวฝรั่งเศสร่วมกันทำดนตรีประกอบ ตัดต่อภาพโดยลี ชาตะเมธีกุล โดยภาพยนตร์มีเนื้อหาเกี่ยวกับผู้อพยพชาวโรฮีนจาในประเทศไทย และสะท้อนปัญหาความขัดแย้งทางชาติพันธุ์ของมนุษย์ ผ่านความสัมพันธ์ของตัวละครที่เป็นผู้ประสบภัยชาวโรฮีนจาและชายชาวประมงไร้ชื่อ ตัวภาพยนตร์มีบทพูดของตัวละครน้อยโดยเน้นการดำเนินเรื่องผ่านภาพที่สวยงามและเสียงดนตรีประกอบ นอกจากนี้ยังมีสัญลักษณ์ต่างๆที่ผู้ชมจะต้องตีความตลอดทั้งเรื่อง
กระเบนราหูได้ฉายในประเทศไทยเป็นครั้งแรกในงานเทศกาลภาพยนตร์นานาชาติอาเซียน ที่กรุงเทพมหานคร เมื่อวันที่ 8 กรกฎาคม ค.ศ. 2019 ต่อมาได้ฉายในโรงภาพยนตร์ทั่วไปในประเทศไทยเมื่อวันที่ 11 กรกฎาคม ค.ศ. 2019 และได้รับรางวัลคมชัดลึก อวอร์ด ครั้งที่ 16 สาขาภาพยนตร์ยอดเยี่ยม และรางวัลสตาร์พิคส์ ครั้งที่ 17 ประจำปี พ.ศ. 2562​ สาขาภาพยนตร์ยอดเยี่ยม
การเผยแพร่
กระเบนราหูฉายครั้งแรกที่ประเทศอิตาลี ในเทศกาลภาพยนตร์นานาชาติเวนิส ครั้งที่ 75 วันที่ 7 กันยายน ค.ศ. 2018 และได้รับรางวัล Orizzonti (สุนทรียภาพในการเล่าเรื่อง) โดยเป็นภาพยนตร์ไทยเรื่องแรกที่ได้รับรางวัลจากเทศกาลภาพยนตร์นานาชาติเวนิส และถูกเสนอชื่อเข้าชิงรางวัล Discovery Award ในเทศกาลภาพยนตร์นานาชาติโทรอนโต ค.ศ. 2018 รวมทั้งได้ฉายในเทศกาลภาพยนตร์นานาชาติและคว้ารางวัลในหลายประเทศ ทั้งใน ฝรั่งเศส, อียิปต์, กรีซ, สเปน, โครเอเชีย, อินเดีย, ไต้หวัน และ ประเทศญี่ปุ่น
สำหรับประเทศไทย ออกฉายครั้งแรกในเทศกาลภาพยนตร์นานาชาติอาเซียน เมื่อวันที่ 8 กรกฎาคม ค.ศ. 2019 ที่ พารากอน ซีนีเพล็กซ์ สยามพารากอน และฉายตามโรงภาพยนตร์ทั่วไปในวันที่ 11 กรกฎาคม ค.ศ. 2019
โฮม มีเดีย
ในประเทศไทยภาพยนตร์เรื่องกระเบนราหู ได้ถูกผลิตและจัดจำหน่ายในรูปแบบแผ่นบลูเรย์ ระดับภาพความคมชัดสูง (HD) และแผ่นดีวีดี รวมทั้งดิจิทัล ในเดือน มีนาคม ค.ศ. 2020
โดยในแผ่นบลูเรย์ มีการบรรจุภาพยนตร์สั้นเรื่อง ชิงช้าสวรรค์ (Ferris Wheel) ภาพยนตร์สั้นของ พุทธิพงษ์ อรุณเพ็ง ที่เคยคว้ารางวัล Special Mention จากประเทศสิงคโปร์ เข้าไปด้วย โดยสามารถกดเลือกรับชมได้จากหน้าเมนู
คำวิจารณ์
ภาพยนตร์ได้รับคำชื่นชมทั้งจากภายในประเทศและสื่อต่างชาติ โดยได้คะแนน 6.8/10 จากอินเทอร์เน็ตมูวีเดตาเบส (ไอเอ็มดีบี)
ซิกซ์เซ้นซ์ (วงดนตรีไทย)
ซิกซ์เซ้นซ์ วงดนตรีชื่อดังยุคแรกๆของ อาร์เอสซาวด์ มีสมาชิกทั้งสิ้น 6 คนสมาชิกที่เป็นแกนหลักของวงคือ แซม ประวิตร เปรื่องอักษร โด่งดังในช่วงปี 2526-2529
ประวัติ
ในปี 2526 ซิกซ์เซ้นซ์ได้ออก สตูดิโออัลบั้ม ชุดแรกในชื่อชุดว่า เพ้อรัก ต่อมาในปี 2527 ทางวงได้ออกสตูดิโออัลบั้มชุดที่ 2 ในชื่อชุดว่า ครวญ ตามมาด้วยอัลบั้ม ดาว สตูดิโออัลบั้มชุดที่ 3 ในปี 2528 และอัลบั้ม เพียงรักและเข้าใจ ซึ่งเป็นสตูดิโออัลบั้มชุดที่ 4 และเป็นชุดสุดท้ายในปี 2529 โดยในอัลบั้มชุดนี้ได้เกิดการเปลี่ยนแปลงขึ้นในวงในส่วนของสมาชิกเมื่อทางค่ายได้นำ ธนา ศิริจันทร์สว่าง หรือ โอ๋ จากวง ดิ ออพติค เข้ามาในตำแหน่งมือกีตาร์,คีย์บอร์ด,แซกโซโฟนและนักร้องนำและ มานิตย์ พาชิยานุกูล หรือ นิดจากวง เชอรี่พิงค์ เข้ามาในตำแหน่งมือกลองซึ่งทั้งสองได้ร่วมร้องเพลงกับ แซม ประวิตร นักร้องนำอีกคนของวงในโปรเจกต์ รวมดาว และ นพเก้า ซึ่งเพลงเพียงรักและเข้าใจที่เป็นเพลงเอกของอัลบั้มนั้นได้นำทำนองเพลง สไมล์อะลิตเติ้ลสไมล์ฟอร์มี ของวง เดอะฟลายอิ้งแมชชีน วงดนตรีป๊อปร็อกสัญชาติอังกฤษมาใช้หลังจากจบอัลบั้มชุดนี้แล้วสมาชิกคนอื่นก็แยกย้ายกันไปยกเว้นแซมที่ออกอัลบั้มเดี่ยวกับต้นสังกัดเก่าอย่าง อาร์เอส โปรโมชั่น กรุ๊ป
ผลงานเพลง
''เพียงรักและเข้าใจ (พ.ศ. 2529)
กงสะเด็น (สกุล)
กงสะเด็น เป็นสกุลของพืชดอกที่อยู่ในวงศ์เทียนเกล็ดหอย (Plantaginaceae)
มีถิ่นกำเนิดในแถบเทือกเขาหิมาลัยถึงจีนตอนใต้ ไปจนถึงคาบสมุทรมลายู รวมทั้งประเทศไทย ลาว และฟิลิปปินส์
มือปืน/โลก/พระ/จัน
มือปืน โลก/พระ/จัน เป็นภาพยนตร์แอคชั่น ดรามา ตลก ที่ออกฉายในปี พ.ศ. 2544 เขียนบทและกำกับโดย ยุทธเลิศ สิปปภาค เป็นผลงานชิ้นแรกของบริษัท อาวอง ในเครืออาร์เอส นำแสดงโดย เทพ โพธิ์งาม, สมชาย เข็มกลัด, หม่ำ จ๊กมก, ถั่วแระ เชิญยิ้ม และเท่ง เถิดเทิง ภาพยนตร์ทำรายได้ 124 ล้านบาท
เรื่องย่อ
กรุงเทพมหานคร ปีพุทธศักราช 2554 เป๋ ปืนควาย (เทพ โพธิ์งาม) อดีตมือปืนรุ่นใหญ่ถูกปล่อยตัวออกจากคุก พร้อมสังขารที่ชราภาพ งานแรกที่ได้รับการติดต่อให้สังหาร เถกิง มือปราบตงฉินฉายา ตำรวจเหล็ก
เป๋ จัดการรวบรวมทีมงานที่เคยคุ้นมือ ซึ่งปัจจุบันล้วนได้ชื่อว่าเป็น มือปืนตกรุ่น ไปแล้ว ไม่มีใครสนใจจ้าง นี่จึงเป็นงานที่ทุกคนต้องตะครุบ นอกจากเงินค่าจ้างตัวเลขสูงแล้ว ทุกคนต่างมีความหวังที่จะกลับมารุ่งโรจน์อีกครั้ง ได้แก่ หมา ลูกบักเขียบ (หม่ำ จ๊กม๊ก หรือ เพ็ชรทาย วงษ์คำเหลา) มือระเบิดลูกอิสานจอมโว เอ๋อ เอลวิส (เท่ง เถิดเทิง หรือ พงษ์ศักดิ์ พงษ์สุวรรณ) นักฆ่าหมื่นศพ สิงห์สำอาง ผี ไรเฟิล (ถั่วแระ) นักแม่นปืนจิตหลอน
ขณะเดียวกัน คิด ไซเลนเซอร์ (สมชาย เข็มกลัด) มือปืนรุ่นใหม่ค่าตัวราคาแพง และทำงานคนเดียว ก็ได้รับการว่าจ้างให้ลงมือฆ่าตำรวจเหล็กคนนี้ด้วยเช่นกัน
การปะทะฝีมือระหว่างมือปืนตกรุ่น กับรุ่นใหม่ไฟแรงจึงโหมปะทุ มิหนำซ้ำความจริงเปิดเผยว่ามีการว่าจ้างผิดตัว ชุลมุนฆ่าจึงเกิดขึ้น และกลายเป็นประวัติศาสตร์หน้าใหม่ของวงการอาชญากรรม
ในตอนท้ายของหนัง มือปืนถูกฆ่าเกือบหมด โดยเป๋ถูกคิดยิงตาย หมาโดนระเบิดที่ตัวเองจุดระเบิดใส่ ผีถูกบาซูก้ายิงตาย โดยเหลือคิดที่รอดชีวิต และ เอ๋อ เอลวิส ที่ปรากฏตัวท้ายฉากเครติดในขณะที่กำลังร้องเพลงในคุก พร้อมเฉลยว่าฆาตกรตัวจริงที่ฆ่าพ่อแม่ของคิดคือใคร
เฆเซ โรดริเกซ
เฆเซ โรดริเกซ รุยซ์ (Jesé Rodríguez Ruiz; เกิดวันที่ 26 กุมภาพันธ์ ค.ศ. 1993) หรือที่รู้จักกันในชื่อ เฆเซ เป็นนักฟุตบอลชาวสเปน ปัจจุบันเล่นในตำแหน่งกองหน้าให้กับเบติส โดยยืมตัวมาจากปารีแซ็ง-แฌร์แม็ง
แหล่งข้อมูลอื่น
1993
พรรครัฐโรมันคาทอลิก
พรรครัฐโรมันคาทอลิก (Roomsch-Katholieke Staatspartij หรือย่อเป็น RSKP) เป็นพรรคการเมืองฝ่ายประชาธิปไตยคริสเตียนคาทอลิกในประเทศเนเธอร์แลนด์ ก่อตั้งขึ้นเมื่อปี ค.ศ. 1926 มีบทบาทสำคัญในรัฐบาลเนเธอร์แลนด์ ก่อนจะยุบและตั้งพรรคใหม่เป็นพรรคประชาชนคาทอลิก (KVP) เมื่อหลังจบสบครามโลกครั้งที่สองเมื่อปี ค.ศ. 1945
กีฬาว่ายน้ำในซีเกมส์ 2015
กีฬาว่ายน้ำในซีเกมส์ 2015 จัดขึ้นที่ศูนย์กีฬาทางน้ำโอซีบีซี, ประเทศสิงคโปร์ ตั้งแต่วันที่ 6–11 มิถุนายน ระเบียบวินัยกีฬาทางน้ำมี 38 รายการแบ่งออกเป็น : ชาย 19 ประเภท และ หญิง 19 ประเภท
ประเทศที่เข้าร่วมการแข่งขัน
จากนักกีฬาทั้งหมด 129 คนจาก 9 ชาติสมาชิกที่เข้าร่วมการแข่งขันกีฬาว่ายน้ำในซีเกมส์ 2015:
ตารางเหรียญรางวัล
{{legend|#ccccff|ประเทศเจ้าภาพ|border=solid 1px #AAAAAA}}
อิริเทเทอร์
อิริเทเทอร์ (Irritator) เป็นไดโนเสาร์ในวงศ์สไปโนซอริดี(Spinosauridae) ซึ่งเป็นไดโนเสาร์เทอโรพอดที่มีลักษณะกรามเรียวยาว กะโหลกบาง และมีชื่อเสียงในด้านการปรับตัวให้สามารถอาศัยและหากินใกล้แหล่งน้ำเป็นหลัก อิริเทเทอร์มีเอกลักษณ์อยู่ตรงที่ส่วนกะโหลกทีค้นพบเกือบสมบูรณ์ ฟอสซิลของมันค้นพบที่บราซิล ในชั้นหินยุคครีเทเชียสตอนต้นเมื่อประมาณ 123-125 ล้านปี แรงบันดาลใจในการตั้งชื่อคือชนิดต้นแบบว่า I. challengeri ซึ่งตั้งตามศาสตราจารย์ชาลเลนเจอร์ ตัวละครใน The Lost World ของเซอร์อาเธอร์ โคแนน ดอยล์
ถั่วลิสงนา
ถั่วลิสงนา ชื่ออื่น : หญ้าปล้องหวาย (ชลบุรี) คัดแซก (ปราจีนบุรี) หญ้าเกล็ดหอยใหญ่ (อ่างทอง) ถั่วลิสงนาเป็นพืชตระกูลถั่ว (Fabaceae) เท่าที่พบในธรรมชาติ ถั่วลิสงนาเป็นพืชที่เจริญได้ง่าย ไม่เลือกชนิดและสภาพของดินนัก และคงจะทนทานต่อสภาพแวดล้อมได้ดีพอสมควร จึงพบอยู่ได้ทั่วทุกภาคของประเทศไทย เข้าใจว่าเป็นถั่วพื้นเมืองของไทยด้วย ถั่วลิสงนาอาจมีชื่อท้องถิ่นที่เรียกกันได้ในแต่ละท้องที่ เช่น หญ้าน้ำผึ้ง หญ้าเถาถั่ว หญ้าถั่ว หรือถั่วนา ถั่วลิสงนามีโปรตีนถึง 16.2% นับได้ว่าถั่วลิสงนาเป็นถั่วอีกชนิดหนึ่งที่เหมาะสำหรับใช้ปรับปรุงทุ่งหญ้า จะทำเป็นหญ้าแห้งหรือปล่อยสัตว์ลงแทะเล็มก็ได้ เนื่องจากรากถั่วลิสงนายังสามารถสร้างปมราก (nodules) ซึ่งไปจับไนโตรเจนในอากาศเพื่อช่วยบำรุงดินได้ด้วย ในต่างประเทศ อาทิ ประเทศมาเลเซีย จะนำถั่วลิสงนามาใช้เป็นพืชสมุนไพร หรือประเทศจีนจะนำต้นแห้งของถั่วลิสงนามาตัดเป็นท่อนๆ ผสมกับชะเอมชงน้ำดื่มแทนน้ำชา ทำให้สดชื่น แก้อาการกระหายน้ำ
การขยายพันธุ์
ใช้เมล็ด หรือใช้ต้นใหม่ที่แตกออกจากต้นเดิม หรือไหล
ฮาร์วีย์ เจ. ออลเทอร์
ฮาร์วี เจมส์ ออลเทอร์ (Harvey James Alter; เกิดเมื่อ 12 กันยายน 1935) เป็นนักวิจัยทางการแพทย์, นักวิทยาไวรัส, แพทย์ และผู้รับรางวัลโนเบลชาวอเมริกัน เขาเป็นที่รู้จักดีที่สุดจากงานของเขาที่นำไปสู่การค้นพบไวรัสตับอักเสบซี ออลเทอร์เป็นอดีตหัวหน้าแผนกโรคติดต่อ และผู้ช่วยกำกับดูแลด้านการวิจัย แผนกวิทยาการถ่ายเลือด (Department of Transfusion Medicine) ศูนย์วิทยาการคลินิกวอร์เรน แกรนท์ แม็กนิวนัส ในสถาบันสุขภาพแห่งชาติ (NIH) ที่ เบเธสดา รัฐแมรีแลนด์ ในช่วงกลางทศวรรษ 1970s ออลเทอร์และทีมวิจัยของเขาได้แสดงให้เห็นว่ากรณีตับอักเสบภายหลังการถ่ายเลือดนั้นส่วนใหญ่ไม่ได้เกิดจากไวรัสตับอักเสบเอหรือบี จากนั้นออลเทอร์และเอ็ดเวิร์ด เทเบอร์ (Edward Tabor) นักวิทยาศาสตร์ที่สำนักควบคุมอาหารและยา ได้ทำงานแยกกันและแสดงให้เห็นว่าจากการศึกษาการถ่ายเลือดในชิมแพนซีว่าตับอักเสบชนิดใหม่ ที่แรกเริ่มเรียกว่าเป็น "ตับอักเสบชนิดไม่ใช่เอและไม่ใช่บี (non-A, non-B hepatitis)" ทำให้เกิดการติดเชื้อ และเป็นไปได้ว่าก่อโรคโดยไวรัส งานชิ้นนี้ได้ท้ายที่สุดนำไปสู่การค้นพบ ไวรัสตับอักเสบซี ในปี 1988 ที่ซึ่งเขาได้รับรางวัลโนเบลสาขาการแพทย์จากงานของเขาในปี 2020 ร่วมกัยไมเคิล ฮูกทัน และ ชาลส์ เอ็ม. ไรซ์
โจว ปั๋ว
โจว ปั๋ว (ตาย 169 ปีก่อน ค.ศ.) เป็นขุนพลทหารชาวจีนและนักการเมืองซึ่งดำรงตำแหน่งอัครมหาเสนาบดีของต้น ราชวงศ์ฮั่นตะวันตก.
โจว ปั๋ว เกิดที่ เทศมณฑลเพ่ย์ เป็นพระสหายสนิทกับ จักรพรรดิฮั่นเกาจู่ หรือ หลิวปัง ปฐมจักรพรรดิแห่งราชวงศ์ฮั่นตะวันตกในช่วงปลาย ราชวงศ์ฉิน โจว ปั๋ว ได้ร่วมกองทัพกบฏของหลิวปังในการโค่นล้มราชวงศ์ฉิน
หลังการล่มสลายของราชวงศ์ฉิน โจว ปั๋ว ได้เข้าช่วยเหลือหลิวปังใน สงครามฉู่–ฮั่น เพื่อต่อสู้กับศัตรูคนสำคัญอย่าง เซี่ยงอวี่ หรือ ฌ้อปาอ๋อง จนได้ชัยชนะอย่างเด็ดขาดเมื่อ 202 ปีก่อน ค.ศ.
หลังจากสถาปนาราชวงศ์ฮั่นตะวันตกแล้วจักรพรรดิฮั่นเกาได้พระราชทานตำแหน่งให้ โจว ปั๋ว เป็น เจี่ยงโหว (絳侯) เพื่อตอบแทนความดีความชอบของ โจว ปั๋ว ในการรบครั้งนั้นในรัชสมัย จักรพรรดิฮั่นเหวิน โจว ปั๋ว ได้รับการแต่งตั้งให้เป็นอัครมหาเสนาบดีจนกระทั่งถึงแก่อสัญกรรมเมื่อ 169 ปีก่อน ค.ศ. จักรพรรดิฮั่นเหวินจึงได้พระราชทานตำแหน่ง อู่โหว (武侯) เพื่อเป็นการตอบแทนความจงรักภักดีของเขา
โจวป๋อมีบุตรชายคนสำคัญคนหนึ่งคือ โจวย่าฟู ซึ่งในเวลาต่อมาได้เป็นอัครมหาเสนาบดีเช่นเดียวกับบิดาและมีบทบาทสำคัญในการปราบกบฏเจ้านครรัฐทั้งเจ็ดในรัชสมัย จักรพรรดิฮั่นจิง เมื่อ 157 ปีก่อนคริสตกาล
-169
อะแลสกาแอร์ไลน์
อะแลสกาแอร์ไลน์ (Alaska Airlines) เป็นสายการบินสัญชาติสหรัฐอเมริกา พวกเขามีสำนักงานใหญ่ในซีแอตเทิล รัฐวอชิงตัน และมีฐานการบินอยู่ที่ในแองเคอเรจ ลอสแองเจลิส พอร์ตแลนด์ ซานฟรานซิสโก และซีแอตเทิล  ณ ปีค.ศ. 2022 อะแลสกาแอร์ไลน์ได้ขยายเส้นทางบินไปยัง 117 เมืองกับเครื่องบินในฝูงทั้ง 303 ลำ
ประวัติ
อะแลสกาแอร์ไลน์ก่อตั้งในปีค.ศ. 1932 ในชื่อ "แมคกีแอร์เวย์" ก่อนรวมเข้ากับสายการบินอื่นๆ อีกหลายแห่งในปีค.ศ. 1934 และทำให้เกิด "สตาร์แอร์ไลน์" จึงเปลี่ยนชื่อเป็น "อะแลสกาแอร์ไลน์" ในที่สุดเมื่อวันที่ 2 พฤษภาคม ค.ศ. 1944 ต่อมาในปี ค.ศ. 1950 อแลสกาแอร์ไลน์เริ่มให้บริการเที่ยวบินเช่าเหมาลำทั่วโลก หลายเที่ยวบิน แต่รัฐบาลได้กล่าวในภายหลังว่าอะแลสกาแอร์ไลน์สามารถบินได้ในรัฐอะแลสกาเท่านั้น แล้วในปีค.ศ. 1961 สายการบินได้เริ่มทำการบินไปยังทวีปอเมริกา ในปีค.ศ. 1970 อะแลสกาแอร์ไลน์เริ่มบินเช่าเหมาลำไปยังสหภาพโซเวียต ในปีค.ศ. 1972 สายการบินได้เปิดตัวโลโก้ "เอสกิโม" อันโด่งดังซึ่งยังคงใช้มาจนถึงทุกวันนี้ ในปีค.ศ. 1985 อลาสก้าเริ่มบินไปยังเมืองใหม่ๆ มากมายในชายฝั่งตะวันตกของสหรัฐอเมริกา ในปีค.ศ. 1988 สายการบินอลาสก้าเริ่มเที่ยวบินแรกไปยังเม็กซิโก ในปีค.ศ. 1990 อะแลสกาแอร์ไลน์กลายเป็นสายการบินแรกที่ขายตั๋วทางอินเทอร์เน็ต ให้บริการเช็คอินด้วยตนเอง และมี GPS บนเครื่องบิน
อลาสก้าแอร์ไลน์เปิดตัวโลโก้ใหม่ในเดือนมกราคม ค.ศ. 2016 อลาสก้าแอร์ไลน์และเวอร์จินอเมริกาประกาศแผนการที่จะควบรวมกิจการในวันที่ 4 เมษายน ค.ศ. 2016 สายการบินที่ควบรวมกิจการยังคงชื่ออลาสก้าแอร์ไลน์เดิม โดยเวอร์จินอเมริกาบินเป็นครั้งสุดท้าย ในวันที่ 24 เมษายน ค.ศ. 2018
ข้อตกลงการบินร่วม
อะแลสกาแอร์ไลน์เป็นสมาชิกของพันธมิตรวันเวิลด์และมีพันธมิตรทางการบินกับสายการบินต่อไปนี้:
ฝูงบิน
ณ เดือนธันวาคม ค.ศ. 2021 ฝูงบินของอะแลสกาแอร์ไลน์มีดังนี้ (รวมอากาศยานของอะแลสกาแอร์คาร์โก้, ฮอไรซั่นแอร์ และสกายเวสต์แอร์ไลน์)
เอ็ดเวิร์ด เฟอร์ลอง
เอ็ดเวิร์ด เฟอร์ลอง (Edward Furlong) มีชื่อจริงว่า เอ็ดเวิร์ด วอลเตอร์ เฟอร์ลอง (Edward Walter Furlong) เกิดเมื่อวันที่ 2 สิงหาคม ค.ศ. 1977 ที่เกล็นเดล รัฐแคลิฟอร์เนีย สหรัฐอเมริกา
มีชื่อเสียงมาจากการรับบทเป็น จอห์น คอนเนอร์ จากเรื่อง Terminator 2: Judgment Day ในปี ค.ศ. 1992 ซึ่งเป็นภาพยนตร์ทำรายได้สูงสุดในปีนั้น โดยได้แสดงประกบคู่กับ อาร์โนลด์ ชวาร์เซเน็กเกอร์ และ ลินดา แฮมิลตัน จากการกำกับของเจมส์ คาเมรอน
หลังจากนั้น บทบาทของเฟอร์ลองในภาพยนตร์จอเงินกลับเงียบหายไป ทั้ง ๆ ที่ทำท่าว่าจะเป็นนักแสดงดาวรุ่งได้ไม่ยาก โดยไปแสดงบทบาทในซีรีส์ทางโทรทัศน์แทน
เฟอร์ลอง มีบทบาทในภาพยนตร์ใหญ่อีกเพียงเรื่องเดียวในปี ค.ศ. 1996 โดยรับบทเป็นลูกชายของเลียม นีสัน และ เมอร์รีล สตรีฟ ถูกกล่าวหาว่าฆ่าคน ในเรื่อง Before and After
หลังจากนั้น อีกหลายปี ในปี ค.ศ. 1998 เฟอร์ลองกลับมารับบทในภาพยนตร์อีกครั้ง ในเรื่อง American History X โดยรับบทเป็น แดนนี่ วินยาร์ด น้องชายของเอ็ดเวิร์ด นอร์ตัน ซึ่งตอนหลังถูกยิงตายในเรื่อง และในปี ค.ศ. 1999 ก็ได้รับบทในอีกหลายเรื่อง เช่น Detroit Rock City , Pecker โดยแสดงคู่กับ คริสติน่า ริชชี่
RPG
RPG หรืออาร์พีจี อาจหมายถึง
Picrorhiza
Picrorhiza เป็นสกุลของพืชดอกที่อยู่ในวงศ์ Plantaginaceae.
ถิ่นกำเนิดของมันคือ ปากีสถานถึงตะวันตก หิมาลัย
สปีชีส์ในสกุล ได้แก่:
วรวุธ ศรีมะฆะ
วรวุธ ศรีมะฆะ ​ เป็นอดีตนักฟุตบอลชาวไทยในตำแหน่งกองหน้า และเป็นผู้ฝึกสอนกีฬาฟุตบอลชาวไทย
วรวุฒิทำประตูในนามทีมชาติไทยไปทั้งสิ้น 29 ประตู และเขาเป็นหัวหน้าผู้ฝึกสอนที่พาทีมชาติไทย ยู-23 คว้าแชมป์ซีเกมส์ 2017 โดยเขาเรียนจบโค้ชโปรไลเซนส์ของสมาพันธ์ฟุตบอลแห่งเอเชีย
ปัญญา กฤษเจริญ
พระคุณเจ้ายอห์น บอสโก ปัญญา กฤษเจริญ เป็นมุขนายกองค์ที่ 6 แห่งเขตมิสซังราชบุรี พื้นเพเป็นชาวจังหวัดราชบุรี ได้รับแต่งตั้งเป็นมุขนายกเขตมิสซังราชบุรีเมื่อวันที่ 28 มีนาคม ค.ศ.2005
ในวันที่ 28 พฤษภาคม ค.ศ.2005 ได้รับการประกอบพิธีอภิเษกมุขนายกโดยพระคาร์ดินัลไมเกิ้ล มีชัย กิจบุญชู อัครมุขนายกแห่งเขตมิสซังกรุงเทพฯ ณ โรงเรียนดรุณาราชบุรี จ.ราชบุรี
ประวัติการทำงาน
==== งานอภิบาลประจำโบสถ์คาทอลิก ====
ประกาศแต่งตั้งมุขนายกเขตมิสซังราชบุรี
วันศุกร์ที่ 18 มีนาคม ค.ศ. 2005 ในโอกาสปิดการเข้าเงียบประจำปีของบาทหลวงเขตมิสซังราชบุรี ณ โบสถ์น้อย อาคารราชินีแห่งอัครสาวก สำนักมิสซังราชบุรี  ขณะนั้นพระคุณเจ้าลอเรนซ์ เทียนชัย สมานจิต (ปฏิบัติหน้าที่ผู้แทนพระสันตะปาปา เขตมิสซังราชบุรี) เป็นผู้ประกาศสารแต่งตั้งจากสมเด็จพระสันตะปาปาจอห์น ปอลที่ 2 นับเป็นมุขนายกองค์ที่ 6 ของเขตมิสซังราชบุรี
ในวันที่ 28 พฤษภาคม ค.ศ. 2005 ณ โรงเรียนดรุณาราชบุรี จ.ราชบุรี พระคุณเจ้ายอห์น บอสโก ปัญญา กฤษเจริญ ได้เข้ารับพิธีอภิเษกเป็นมุขนายก โดยพระคาร์ดินัลไมเกิ้ล มีชัย กิจบุญชู ร่วมกับพระคุณเจ้าลอเรนซ์ เทียนชัย สมานจิต และอาร์ชบิชอป ซัลวาตอเร เปนนักคีโอ
สหภาพเสรีนิยม
สหภาพเสรีนิยม (Liberale Unie) เป็นพรรคการเมืองฝ่ายเสรีอนุรักษนิยมในประเทศเนเธอร์แลนด์ ก่อตั้งขึ้นเมื่อวันที่ 4 มีนาคม ค.ศ. 1885 เป็นพรรคการเมืองใหญ่ก่อนที่จะเปลี่ยนชื่อพรรคในปี ค.ศ. 1921 เป็นพรรครัฐเสรีนิยม อันเป็นหนึ่งในพรรคร่วมก่อตั้งพรรคประชาชนเพื่อเสรีภาพและประชาธิปไตย
Pimentelia (พืช)
Pimentelia เป็นสกุลของพืชดอกที่อยู่ในวงศ์ Rubiaceae.
ถิ่นกำเนิดของมันคือ เปรู
สปีชีส์ในสกุล ได้แก่:
ฟือเรอร์
ฟือเรอร์ (Führer) ในภาษาเยอรมัน หมายถึง "ผู้นำ" โดยคำว่า "ฟือเรอร์" มักจะหมายถึง ฉายาของผู้นำนาซีเยอรมนี อดอล์ฟ ฮิตเลอร์ และเป็นตำแหน่งเดียวที่มีอำนาจสูงสุดในรัฐบาลนาซีเยอรมัน กองทัพเยอรมัน และองค์กรกึ่งทหาร (โดยเฉพาะอย่างยิ่งหน่วยเอ็สเอ็ส) โดยคำดังกล่าวเป็นการเอาอย่างจากคำว่า อิลดูเช ในภาษาอิตาลี ซึ่งมีความหมายอย่างเดียวกัน
การเรียกตนเองของฮิตเลอร์
นาซีเยอรมนีได้ปลูกฝัง ฟือเรอร์พรินซิพ (หลักการผู้นำ) และทำให้ฮิตเลอร์เป็นที่รู้จักกันโดยทั่วไปเป็นเพียงว่า ฟือเรอร์ ("ผู้นำ") และหนึ่งในสโลแกนทางการเมืองที่นาซีหยิบยกขึ้นมาพูดถึงบ่อยครั้งที่สุด คือ "หนึ่งชน หนึ่งไรช์ หนึ่งฟือเรอร์" (Ein Volk, ein Reich, ein Führer)
การเรียกในเอกสาร
สำหรับการสั่งการและลงนามในทางการทหาร ฮิตเลอร์ได้ใช้ชื่อตำแหน่งว่า ฟือเรอร์และผู้บัญชาการสูงสุดแห่งแวร์มัคท์ (Führer und Oberster Befehlshaber der Wehrmacht) ส่วนการลงนามในเอกสารงานต่างประเทศเป็น ฟือเรอร์และนายกรัฐมนตรีไรช์ (Führer und Reichskanzler) การลงนามในชื่อตำแหน่งทั้งสองแบบนี้เลิกใช้ในกลางปี 1942 โดยมีการเปลี่ยนเป็น ฟือเรอร์แห่งไรช์เยอรมันใหญ่ (Führer des Großdeutschen Reiches) แทน
KISS
KISS เป็นหลักการณ์ที่นิยมกล่าวถึงในขั้นตอนการออกแบบ และการวางแผนเพื่อเตือน ให้หลีกเลี่ยงความซับซ้อนของงาน ซึ่งสามารถเกิดขึ้นในระยะต่างๆ ที่มาของคำไม่มีที่มาแน่นอน โดยภายหลังได้มีการขยายคำออกมาใช้ในหลายแบบ ได้แก่
Pinckneya
Pinckneya เป็นสกุลของพืชดอกที่อยู่ในวงศ์ Rubiaceae.
ถิ่นกำเนิดของมันคือ ตะวันออกเฉียงใต้ของสหรัฐ
สปีชีส์ในสกุล ได้แก่:
เมทริกซ์สลับเปลี่ยนสังยุค
นิยามดังกล่าวสามารถเขียนได้อีกรูปแบบหนึ่งดังนี้ ซึ่ง คือเมทริกซ์สลับเปลี่ยน และ  คือเมทริกซ์ที่มีสมาชิกเป็นสังยุค
ชื่ออื่นๆ ของเมทริกซ์สลับเปลี่ยนสังยุคเช่น เมทริกซ์สลับเปลี่ยนเอร์มีเชียน (Hermitian transpose) เมทริกซ์สังยุคเอร์มีเชียน (Hermitian conjugate) ทรานสจูเกต (transjugate) หรือแม้แต่ เมทริกซ์ผูกพัน (adjoint matrix) ซึ่งคำสุดท้ายนี้อาจหมายถึงเมทริกซ์แอดจูเกต (adjugate matrix) ก็ได้ เมทริกซ์สลับเปลี่ยนสังยุคของ A สามารถเขียนด้วยสัญลักษณ์ได้อีกหลายรูปแบบ เช่น
ตัวอย่าง
กำหนดให้เมทริกซ์ A เมทริกซ์สลับเปลี่ยนสังยุคของ A คือ
เอริน มอรีอาร์ตี
อ้างอิง
1994
เกมเล่นตามบทบาท
ในยุคแรกๆเกมเล่นตามบทบาทจะเป็นลักษณะของเกมกระดาน ที่ผู้เล่นจะแบ่งฝ่ายเป็นสองฝ่าย ฝ่ายหนึ่งจะเป็นผู้นำในเกม ทำหน้าที่บอกเล่าเรื่องราวต่างๆผ่านกระดานในเกม ขณะที่ผู้เล่นอีกฝ่ายจะเป็นผู้เล่นต้องสร้างตัวละครและทอยเต๋ากำหนดค่าต่างๆ รวมถึงกระทำตามกฎต่างๆ เช่น การพูดคุยหาข้อมูล, การต่อสู้กับสัตว์ประหลาด, การเก็บวัตถุและอาวุธ, เก็บสะสมค่าประสบการณ์และเลื่อนระดับ (เลเวล) จุดเด่นที่ทำให้เกมเล่นตามบทบาทได้รับความนิยม เพราะเกมเล่นตามบทบาทจะมีอิสระในกฎกติกา ทำให้การเล่นในแต่ละครั้งจะเปลี่ยนไปขึ้นอยู่กับที่ผู้นำเกมเลือก เกมเล่นตามบทบาทแบบกระดานที่ได้รับความนิยมในต่างประเทศมีมาก แต่ที่ได้รับความนิยมมากที่สุดคือ ดันเจี้ยนส์แอนด์ดราก้อน และ วอร์แฮมเมอร์
เกมแนวเล่นตามบทบาท โดยยังคงลักษณะเดิมของตัวเกมไว้ เช่น การให้ผู้เล่นสร้างตัวละครขึ้นเอง การต่อสู้ที่อ้างอิงหลักการทอยลูกเต๋า และอิสรภาพในเกม แต่เมื่อความนิยมเกมเล่นตามบทบาทได้เข้าในประเทศญี่ปุ่นได้เกิดเกมเล่นตามบทบาทแบบญี่ปุ่นขึ้น หรือที่เรียกว่า คอนโซล-โรลเพลย์อิงเกม (Console-Roleplaying Game) ซึ่งจะตัดทอนเสรีภาพในการเล่นลง แต่จะเสริมเนื้อหาที่เรื่องราวและตัวละครให้มากขึ้น ส่วนเกมของฝั่งอเมริกาจะเรียกว่า คอมพิวเตอร์-โรลเพลย์อิงเกม (Computer-Roleplaying Game) และฝ่ายเกมกระดานก็ถูกเรียกว่า เทเบิ้ลทอป-โรลเพลย์อิงเกม (Tabletop-Roleplaying Game)
ในปัจจุบันคำจัดการความของคำว่า เกมเล่นตามบทบาท หรือ RPG นั้น ในฝั่งประเทศแถบเอเชียจะหมายถึง เกมที่มีการเก็บค่าประสบการณ์, การต่อสู้กับสัตว์ประหลาด, ฉากต่อสู้แบบตัดฉากจากฉากสนาม และเนื้อเรื่องที่สวยงามและสนุกสนาน แต่ในเกมฝั่งอเมริกาจะหมายถึง เกมที่มีเสริภาพในการเล่น, การสรรค์สร้างตัวละครได้ตามต้องการ
ในประเทศไทย นักเล่นเกมคอมพิวเตอร์บางส่วนเรียกเกมเล่นตามบทบาทบนเครื่องคอมพิวเตอร์และเครื่องคอนโซลว่า เกมภาษา เนื่องจาก ผู้เล่นรู้สึกว่าเกมเล่นตามบทบาทมีใช้การเลือกคำสั่ง ผ่านบทสนทนาของตัวละคร (ในช่วงแรกเป็นภาษาญี่ปุ่น) สำหรับการดำเนินเกม
ในปัจจุบันถึงแม้ว่าเกมเล่นตามบทบาทบนเครื่องคอมพิวเตอร์และเครื่องคอนโซลยังเป็นที่นิยม แต่ก็ยังมีการจำหน่ายเกมเล่นตามบทบาทแบบกระดานอยู่
เกมเล่นตามบทบาทแบบเกมกระดานที่ได้รับความนิยมในปัจจุบันได้แก่ ดันเจี้ยนส์แอนด์ดราก้อน และ วอร์แฮมเมอร์ เกมเล่นตามบทบาทของเครื่องคอมพิวเตอร์ที่ได้รับความนิยมในปัจจุบันได้แก่ เดียอาโบล และ ดิเอลเดอร์สครอลส์ เกมเล่นตามบทบาทของเครื่องคอมโซลที่ได้รับความนิยมในปัจจุบันได้แก่ ไฟนอลแฟนตาซี และ ดราก้อนเควสต์
การดำเนินเรื่อง
เกมเล่นตามบทบาท ส่วนใหญ่จะมีการโต้ตอบระหว่างผู้เล่นเกมกับเกมมาสเตอร์ ให้ผู้เล่นมีการตัดสินใจในการดำเนินเรื่องโดยจะประเมินจาก กฎและแนวทางของเกมนั้น
เนื่องจากเนื้อเรื่องในเกมไม่ใช่ชีวิตจริง จินตนาการจึงมีบทบาทสูงในแนวทางการวางเนื้อเรื่อง ซึ่งจินตนาการนี้เป็นสิ่งสำคัญในการเชื่อมต่อตัวละครในเกมกับผู้เล่นเข้าด้วยกัน ถ้าผู้เล่นไม่สามารถเข้าใจเนื้อเรื่อง หรือ ไม่มีจินตนาการในเนื้อเรื่องนั้นๆ อาจทำให้ความรู้สึกในการดำเนินเนื้อเรื่องไม่ราบรื่น หรือทำให้ความสนุกในการเล่นเกมลดลง
เรือดำน้ำชั้นโอยาชิโอะ
เรือดำน้ำชั้นโอะยะชิโอะ หรือชั้นของเรือดำน้ำดีเซล-ไฟฟ้า แห่งกองกำลังป้องกันตนเองทางทะเลญี่ปุ่น เข้าประจำการในช่วงทศวรรษที่ 1990 โดยมีขนาดใหญ่กว่าเรือดำน้ำชั้นฮะรุชิโอะ ปัจจุบันเข้าประจำการทั้งสิ้น 11 ลำ
ผีอยากกลับมาเกิด
ผีอยากกลับมาเกิด เป็นภาพยนตร์แนวระทึกขวัญสยองขวัญที่เล่าถึง ฉีสิน นักเขียนสาวที่ได้รับมอบหมายจากบรรณาธิการให้เปลี่ยนมา เขียนเรื่องสยองขวัญและเมื่อเธอเริ่มเขียนบทแรกนั้นเธอเริ่มสังเกตว่าเริ่มมีสิ่งผิดปกติเกิดขึ้นกับชีวิตของเธอและเธอต้องประหลาดใจอีกครั้งเมื่อจู่ๆอดีตแฟนหนุ่ม ของเธอได้กลับเข้ามาในชีวิตของเธออีกครั้ง
Pintoa (พืช)
Pintoa เป็นสกุลของพืชดอกที่อยู่ในวงศ์ Zygophyllaceae. มีเพียงสปีชีส์เดียวคือ Pintoa chilensis Gay
ถิ่นกำเนิดของมันคือ ทางตอนเหนือของชิลี
พระราชวังไพลิน
พระราชวังไพลิน หรือ อิสตานาลีลัม เป็นสถานที่ประทับของกษัตริย์และราชินีแห่งอาณาจักรปตานี (ปัตตานี) ตั้งอยู่ที่กรีเซะ อำเภอเมืองปัตตานี จังหวัดปัตตานี ในปัจจุบันไม่มีพระราชวังหลงเหลืออีกต่อไปแล้ว เพราะเนื่องจากเมืองปัตตานีแพ้ศึก พระราชวังจึงถูกกองทัพสยามเผาจนสูญหายหมด
ประวัติ
ปี พ.ศ. 2328 หลังจาก สมเด็จกรมพระราชวังบวรมหาสุรสิงหนาท ทรงชนะศึกเก้าทัพ แล้วก็ทรงยาตราทัพลงมายังสงขลา และ ปัตตานี กองทัพกรุงรัตนโกสินทร์ภายใต้การนำของ พระยากลาโหมราชเสนา และพระยาจ่าแสนยากร เมื่อรบชนะแล้วดำเนินการเผาพระราชวังไพลิน หรืออิสตานาลีลัม เป็นเหตุให้ มัสยิดกรือเซะที่ตั้งอยู่ภายในพระราชวังได้ถูกไฟเผาไปด้วย
องค์การบริหารส่วนตำบลโคกสะอาด (อำเภอเมืองอุดรธานี)
องค์การบริหารส่วนตำบลโคกสะอาด เป็นองค์กรปกครองส่วนท้องถิ่น 1 ใน 22 แห่ง ของ อำเภอเมืองอุดรธานี จังหวัดอุดรธานี ลักษณะภูมิประเทศโดยรวมส่วนใหญ่จะเป็นที่ลูกคลื่นลาดดอนสูง ๆ ต่ำ ๆ โดยสูงจากระดับน้ำทะเล 200-300 เมตร ตั้งอยู่ทางทิศตะวันตกของอำเภอเมืองอุดรธานี เหมาะแก่การทำการเกษตรและเป็นที่อยู่อาศัยและมีพื้นที่ทำการเกษตร เป็นที่ตั้งของเขื่อนห้วยหลวง และอยู่ห่างสนามบินนานาชาติอุดรธานี 21 กิโลเมตร
ประวัติความเป็นมา และสภาพทั่วไป
ปัจจุบัน ที่ทำการองค์การบริหารส่วนตำบลโคกสะอาด ตั้งอยู่ที่ ถนนทางหลวงชนบท อด.3072 (ถนนทางเข้าเขื่อนห้วยหลวง) หมู่ที่ 1 บ้านโคกสะอาด  อำเภอเมืองอุดรธานี จังหวัดอุดรธานี  อยู่ทางทิศตะวันตกของอำเภอเมืองอุดรธานี  ห่างจากที่ว่าการอำเภอเมืองอุดรธานีระยะทางประมาณ 28 กิโลเมตร ทางหลวงแผ่นดิน หมายเลข 210  (ถนนอุดรธานี-หนองบัวลำภู) แยกขวาที่หลักกิโลเมตรที่ 16 ทางเข้าเขื่อนห้วยหลวง (ถนนทางหลวงชนบท หมายเลข อด 3072)  ระยะทางจากถนนทางแยกถึงที่ทำการองค์การบริหารส่วนตำบลโคกสะอาดระยะทางประมาณ  8  กิโลเมตรมีพื้นที่โดยรวม ประมาณ 40 ตารางกิโลเมตร หรือ ประมาณ 25,000 ไร่
ที่ตั้งและอาณาเขต
องค์การบริหารส่วนตำบลโคกสะอาด มีอาณาเขตติดต่อกับเขตการปกครองข้างเคียงดังนี้
ลักษณะภูมิประเทศ
ลักษณะภูมิประเทศโดยรวมส่วนใหญ่จะเป็นที่ลูกคลื่นลาดดอนสูงๆต่ำๆสูงจากระดับน้ำทะเล 200-300 เมตรตั้งอยู่ทางภาคตะวันออกเฉียงเหนือตอนบน เหมาะแก่การทำการเกษตรและเป็นที่อยู่อาศัยและทำการเกษตร มีพื้นที่โดยรวม ประมาณ 30 ตารางกิโลเมตร หรือประมาณ 25,000 ไร่มี 3 ฤดูกาล (ฤดูหนาว ฤดูร้อนและฤดูฝน)
ลักษณะของดิน
ลักษณะของดินในพื้นที่ส่วนใหญ่เป็นที่ราบลุ่มสลับที่ลาดดอนสูงๆต่ำๆ ที่ราบเป็นดินเหนียวเหมาะแก่การเพาะปลูกข้าวที่ลาดดอนเป็นดินร่วนเหมาะสำหรับการเพาะปลูกพืชไร่ ทำสวนผลไม้ และปลูกมันสำปะหลัง, ยางพารา,และอ้อย
ลักษณะของแหล่งน้ำ
มีเขื่อนชลประทานขนาดใหญ่ (เขื่อนห้วยหลวง) ที่บ้านโคกสะอาด บ้านเขื่อนห้วยหลวง บ้านนาสมบูรณ์ ซึ่งการประปาส่วนภูมิภาคจังหวัดอุดรธานี ใช้เป็นแหล่งผลิตน้ำประปาส่งไปใช้ในตัวเมืองอุดรธานี  มีลำห้วยขนาดเล็กไหลผ่านที่สำคัญ 4 แห่ง คือ ห้วยกระตึบที่บ้านดงเจริญ, ห้วยน้ำค้าง ที่บ้านโคกสะอาด, ห้วยหินลาด ที่บ้านห้วยหินลาด, ห้วยป่าบอน ที่บ้านนาสมบูรณ์ และหนอง บึง ขนาดเล็ก คือ บึงหนองบัว ที่บ้านโคกสะอาด, หนองกระตึบ ที่บ้านดงเจริญ, หนองลำปาคาว ที่บ้านห้วยหินลาด, หนองคอม ที่บ้านนาสมบูรณ์, หนองขอนกว้าง ที่บ้านศรีบูรพา
ลักษณะของไม้และป่าไม้
ทรัพยากรป่าไม้ในเขตพื้นที่องค์การบริหารส่วนตำบลโคกสะอาด ส่วนใหญ่จะเป็นป่าเสื่อมโทรม จะเหลือพื้นที่ป่าไม้บริเวณพื้นที่สาธารณะประโยชน์หมู่ที่ 1 บ้านโคกสะอาด ติดกับหนองบัวและส่วนหนึ่งติดกับห้วยหลวง มีเนื้อที่ 87 ไร่ พื้นที่ป่าไม้ทั้งหมดเหลือประมาณ 5 % ของพื้นที่ทั้งหมด
เขตการปกครอง
องค์การบริหารส่วนตำบลโคกสะอาด มีหมู่บ้านเขตรับผิดชอบ แบบไม่เต็มพื้นที่เนื่องจากมีพื้นที่บางส่วนอยู่ในเขตเทศบาลนิคมสงเคราะห์ สำหรับเขตพื้นที่รับผิดชอบขององค์การบริหารส่วนตำบลโคกสะอาด มีจำนวน 8 หมู่บ้าน จำนวนครัวเรือน 1,675 ครัวเรือน จำนวนประชากรทั้งหมด 4,922 คน  แบ่งออกได้ดังนี้
การศึกษา
ในเขตพื้นที่ขององค์การบริหารส่วนตำบลโคกสะอาด มีโรงเรียนในพื้นที่ในสังกัด สพฐ. จำนวน 3 แห่ง ได้แก่ โรงเรียนบ้านโคกสะอาด-ศรีบูรพา  โรงเรียนนิคมสร้างตนเองเชียงพิณ ๕ (บ้านดงเจริญ) โรงเรียนบ้านนาสมบูรณ์ และมีศูนย์พัฒนาเด็กเล็ก   จำนวน 1 แห่ง คือ ศูนย์อบรมเด็กก่อนเกณฑ์วัดศรีจันทราราม บ้านโคกสะอาด
การสาธารณสุข
มีสถานีอนามัย 	จำนวน 1 แห่ง คือ  สถานีอนามัยตำบลโคกสะอาด
คอพีพาสตา
คอพีพาสตา (copypasta) เป็นกลุ่มข้อความที่ถูกบุคคลคัดลอกและวางทั่วอินเทอร์เน็ตผ่านทางเว็บไซต์ฟอรัมออนไลน์และบริการเครือข่ายสังคม กล่าวกันว่าคอพีพาสตามีความคล้ายกับการสแปม เพราะมักสร้างความรำคาญแก่ผู้ใช้อื่นและขัดขวางการสนทนาออนไลน์
ประวัติ
มีการใช้ศัพท์ "copypasta" เป็นครั้งแรกใน ค.ศ. 2006 โดยกลุ่มผู้ใช้ในยูสเน็ต
ศัพทมูลวิทยา
ศัพท์ "copypasta" มีที่มาจากศัพท์ทางคอมพิวเตอร์ว่า "copy/paste" และสามารถสืบต้นตอไปถึงสายโยงใยของผู้ใช้นิรนามรายหนึ่งจากโฟร์แชนใน ค.ศ. 2006
เนวีซีล
คอพีพาสตาเนวีซีลเป็นย่อหน้าขนาดยาวที่มีเนื้อหาโจมตี "ไอ้เด็กน้อย" อย่างก้าวร้าว แต่ในขณะเดียวกันก็มีน้ำเสียงขบขันตามแบบฉบับของ "ผู้ชายเข้มแข็ง" โดยเล่าถึงความสำเร็จแบบเพ้อเจ้อ เช่น "การฆ่าคนมากกว่า 300 ราย" และ "ผ่านการฝึกในสงครามกอริลลา" คอพีพาสตานี้มักถูกโพสต์ซ้ำหลายครั้งเพื่อตอบโต้ในเชิงขบขันต่อการดูหมิ่น และคาดกันว่ามีต้นกำเนิดจากกระดานข้อความในโฟร์แชนเมื่อวันที่ 11 พฤศจิกายน ค.ศ. 2010
คอพีพาสตานี้ถูกใช้ในคำประกาศเจตนาของผู้ก่อเหตุเหตุกราดยิงมัสยิดในไครสต์เชิร์ช
ผึ้งน้อยหัวใจบิ๊ก
คอพีพาสตา ผึ้งน้อยหัวใจบิ๊ก กำเนิดขึ้นใน ค.ศ. 2013 โดยผู้ใช้จะโพสต์บทภาพยนตร์ทั้งหมดของ ผึ้งน้อยหัวใจบิ๊ก ลงในเว็บไซต์ต่าง ๆ เช่น เรดดิตหรือทัมเบลอร์ คอพีพาสตานี้กลายเป็นที่นิยมเมื่อมีผู้โพสต์คลิปที่นำมาจากภาพยนตร์นี้เป็นครั้งแรก และเป็นที่นิยมในยูทูบช่วงปลาย ค.ศ. 2016
ชิตพล ลี้ชัยพรกุล
ชิตพล ลี้ชัยพรกุล (เกิด 27 กุมภาพันธ์ พ.ศ. 2539) ชื่อเล่น เตนล์, น้องเตนล์ เป็นนักร้องและนักเต้นชาวไทยซึ่งทำงานหลักในประเทศเกาหลีใต้และประเทศจีน เขาเดบิวต์กับวงบอยแบนด์เกาหลีใต้เอ็นซีทีในปี พ.ศ. 2559 ในยูนิตเอ็นซีทียู และเปิดตัวเป็นสมาชิกของยูนิตเวย์วีในประเทศจีนตั้งแต่ พ.ศ. 2562 เขายังเป็นสมาชิกของซูเปอร์กรุปเกาหลีใต้ซูเปอร์เอ็ม
ชีวิตช่วงแรก
ชิตพล ลี้ชัยพรกุล เกิดเมื่อวันที่ 27 กุมภาพันธ์ พ.ศ. 2539 ที่กรุงเทพมหานคร ประเทศไทย มีชื่อเล่นว่า “เตนล์” ครอบครัวเป็นไทยเชื้อสายจีน เตนล์สำเร็จการศึกษาที่ Shrewsbury International School Bangkok
ปี 2553-2559: ก่อนการเปิดตัว และ เอสเอมรุกกี้ส์
เตนล์เข้าร่วมประกวดรายการ ‘ทีนซูเปอร์สตาร์’ ในปีพ.ศ. 2553 ที่ประเทศไทย ภายใต้สเตจเนม ‘TNT’ เตนล์ได้เข้าร่วมค่ายสังกัดอย่างเอสเอ็มเอนเตอร์เทนเมนต์ ในปีพ.ศ. 2556 หลังจากเข้าร่วมเป็นศิลปินฝึกหัดได้เพียงไม่กี่เดือน เตนล์ได้รับการเปิดตัวเป็นเอสเอ็มรุกกี้ส์ กลุ่มศิลปินฝึกหัดที่พร้อมได้รับการเปิดตัว เตนล์ถูกแนะนำในฐานะเอสเอ็มรุกกี้ส์ครั้งแรกเมื่อวันที่ 23 ธันวาคม พ.ศ. 2556 และในปีพ.ศ. 2557 เตนล์และกลุ่มพรีเดบิวต์เอสเอ็มรุกกี้ส์ได้เข้าร่วมรายการ EXO 90 : 2014
ปี 2559 - 2560: เปิดตัว NCT, Hit The Stage, อาการบาดเจ็บ และ งานเดี่ยว
ในเดือนเมษายน พ.ศ. 2559 เตนล์ได้รับการเปิดตัวอย่างเป็นทางการในฐานะวงบอยแบนด์ เอ็นซีที โดยได้รับการเปิดตัวเป็นกลุ่มแรกในยูนิต เอ็นซีทียู ในเพลง ‘The 7th Sense’ ร่วมกับสมาชิกอีก 4 คนได้แก่ แทยง,โดยอง,แจฮยอน และ มาร์ก
ในเดือนมิถุนายน พ.ศ. 2559 เตนล์เข้าร่วมการแข่งขันในรายการ ‘Hit the Stage’ ในช่อง ‘เอ็มบีซี’ และได้รับชัยชนะในการแข่งขันในตอนที่ 6 ของรายการ ในชื่อโชว์ ‘Uniform’
ในเดือนมกราคม พ.ศ. 2560 เตนล์เข้าร่วมรายการ Elementary School Teacher ทางช่อง ‘เอสบีเอส’
ในวันที่ 24 มีนาคม พ.ศ. 2560 ทางเอสเอ็มเอนเตอร์เทนเมนต์ ได้ปล่อยวิดิโอทีเซอร์ในเพลงเอสเอ็มสเตชันเพลงแรกของเตนล์ที่มีชื่อเพลงว่า ‘Dream in a Dream’ และปล่อยมิวสิกวิดีโอในวันที่ 7 เมษายน พ.ศ. 2560 เป็นเพลงที่ 2 ในโปรเจกต์ ‘เอสเอ็มสเตชันซีซั่น 2’ ในวันเดียวกันเอสเอ็มออกประกาศว่าเตนล์จะเข้าร่วมเป็นหนึ่งในทีมเพอร์ฟอร์แมนซ์ของบริษัท ในนาม ‘เอสเอ็มเดอะเพอฟอร์มแมนซ์’
ในปีพ.ศ. 2560 เตนล์ไม่สามารถขึ้นแสดงหรือทำกิจกรรมใดๆกับวงได้ เนื่องจากอาการบาดเจ็บที่บริเวณเข่าจากการซ้อมอย่างหนักเพื่อโชว์ในรายการ ฮิตเดอะสเตจ จนต้องได้รับการผ่าตัดเข่า ทั้งนี้ในปีพ.ศ. 2561 เตนล์ได้ยื่นเอกสารต่อกองทัพทหาร โดยเตนล์จัดอยู่ในทหารกองเกินประเภทที่ 2 จึงทำให้เตนล์ไม่ต้องเกณฑ์ทหารแต่อย่างใด
ปี 2561: NCT 2018 และ กิจกรรมเดี่ยว
ในเดือนกุมภาพันธ์ พ.ศ. 2561 เอสเอมเอนเตอร์เทนเมนต์ ประกาศโปรเจกต์ ‘เอ็นซีที 2018’ โดยเตนล์ได้อยู่ในไตเติ้ลแทร็กที่ 2 คือ ‘Baby Don’t Stop’ ภายใต้อัลบั้ม ‘เอ็นซีที 2018 : ดิเอ็มพาที’ โดยเพลง Baby Don’t Stop เป็นการดูเอ็ตกันระหว่าง แทยง และ เตนล์ ซึ่งเป็นการคัมแบคอย่างเป็นทางการในฐานะเอ็นซีที ในรอบ 1 ปี 10 เดือน และอีกหนึ่งเพลงคือ ‘Black On Black’
ในวันที่ 6 เมษายน พ.ศ. 2561 เตนล์ได้ปล่อยโซโล่ภายใต้โปรเจกต์เอสเอ็มสเตชันอีกครั้งในมิวสิกวิดีโอเพลง ‘New Heroes’ ซึ่งเป็นเพลงสุดท้ายของโปรเจกต์ ‘เอสเอ็มสเตชันซีซั่น 2’ ซึ่งได้รับความนิยมและกระแสตอบรับที่ดี จนขึ้นเป็นอันดับที่ 4 ในชาร์ต Billboard's Word Digital Song Sales ได้
ปี 2562: WayV และ SuperM
เมื่อวันที่ 31 ธันวาคม พ.ศ. 2561 เอสเอนเตอร์เทนเมนต์ประกาศว่าจะมีการจัดตั้งกลุ่มบอยแบนด์ใหม่ ซึ่งบริหารโดย Label V ในชื่อว่า เวย์วี และประจำที่ประเทศจีน ในวงประกอบด้วย คุน, วินวิน, เตนล์, ลูคัส, เฮนเดอรี่, เซียวจวิ้น และ หยางหยาง พวกเขาเปิดตัวอย่างเป็นทางการเมื่อวันที่ 17 มกราคม พ.ศ. 2562 ด้วยการเปิดตัวมินิอัลบั้ม EP, The Vision มีเพลงไตเติ้ลคือ ‘Regular’ ซึ่งเป็นเพลงเดียวกับที่ใช้ใน NCT 127 แต่เป็นเวอร์ชันภาษาจีน
ปี 2563: กิจกรรมวง WayV, SuperM, NCT2020
ในวันที่ 9 มิถุนายน พ.ศ. 2563 ทางเลเบิลวี ต้นสังกัดของวงเวย์วี ได้ปล่อยสตูดิโออัลบั้มแรกของเวย์วี ชื่อว่า ‘Awaken The World’ โดยมีเพลงไตเติ้ลแทร็กคือเพลง ‘Turn back Time’ โดยมียอดเข้าชมทางยูทูบกว่า 30 ล้านครั้ง
ในวันที่ 25 กันยายน พ.ศ. 2563 ทางเอสเอ็มเอนเตอร์เทนเมนต์ ได้ปล่อยสตูดิโออัลบั้มแรกของซูเปอร์เอ็ม ‘Super One’ โดยมีเพลงไตเติ้ลแทร็กคือ ‘One (Monster & Infinity)’ และเพลง Pre Release อย่าง ‘100’ และ ‘Tiger Inside’ โดยมียอดขายอัลบั้มรวมกว่า 500,000 อัลบั้ม
ในเดือนตุลาคม พ.ศ. 2563 ทางเอสเอ็มเอนเตอร์เทนเมนต์ ได้ประกาศเปิดตัวโปรเจกต์ NCT 2020 ภายใต้อัลบั้ม NCT 2020 Resonance Pt.1&2 มีไตเติ้ลแทร็ก 4 เพลง อัลบั้มละ 2 เพลง โดยเตนล์ได้อยู่ในไตเติ้ลแทร็กของอัลบั้มที่ 2 ทั้ง 2 เพลง ได้แก่ ‘90’s love’ และ ‘Work it’ และ เพลงรวม ‘Resonance’
ปี 2564–ปัจจุบัน: เปิดตัวกลุ่มย่อยและกิจกรรมเดี่ยว
วันที่ 10 สิงหาคม พ.ศ. 2564 เตนล์ได้ปล่อยซิงเกิลเดี่ยวชุดที่สามภายใต้โครงการเอสเอ็มสเตชันในชื่อ "Paint Me Naked" วันที่ 17 สิงหาคม เตนล์เปิดตัวในฐานะส่วนหนึ่งของกลุ่มย่อยที่สองของเวย์วีในชื่อ เวย์วี-เตนล์แอนด์หยางหยาง โดยมีซิงเกิลชื่อ "Low Low" วันที่ 25 ตุลาคม เตนล์ปรากฏตัวในฐานะผู้ตัดสินพิเศษสำหรับรอบไวด์การ์ดของฤดูกาลที่สี่ของรายการประกวดเต้น Street Dance of China เตนล์ได้เข้าร่วมบันทึกสตูดิโออัลบั้มชุดที่สาม ยูนิเวิร์ส ของเอ็นซีที ซึ่งวางจำหน่ายเมื่อวันที่ 14 ธันวาคม เขาปรากฏตัวในสี่เพลง ได้แก่ "OK!" และ "Round&Round" กับเอ็นซีทียู "Miracle" กับเวย์วี และ "Beautiful" กับเอ็นซีที 2021
วันที่ 7 เมษายน พ.ศ. 2565 เตนล์ได้รับการประกาศให้เป็นหนึ่งในหัวหน้าทีมร่วมกับ Santa (dancer) วงอินทูวัน Wang Feifei และ Cheng Xiao สำหรับรายการ Great Dance Crew ของ Youku ซึ่งเปิดตัวในวันที่ 16 เมษายน เตนล์ถูกกำหนดให้กลับมาเป็นพิธีกรของ Food Truck Battle Season 2 รายการมีหยางหยางวงเวย์วี, วุดซ์, เจณิสตา พรหมผดุงชีพ, เปรม วรุศ และบุ๋น นพณัฐ เริ่มด้วยงานแฟนมีตติงที่รอยัลพารากอนฮอลล์ ในเดือนกันยายนและออกอากาศตอนแรกในวันที่ 2 ตุลาคม ทางช่อง 8 วันที่ 26 ตุลาคม เตนล์ได้ปล่อยดิจิทัลซิงเกิลแนวอาร์แอนด์บีแดนซ์ในชื่อ "Birthday" ซึ่งเป็นส่วนหนึ่งของโครงการย่อยเอ็นซีทีแล็บของเอสเอ็มสเตชัน
ตำรวจนครลอนดอน
ตำรวจนครลอนดอน (City of London Police) เป็นกองกำลังตำรวจที่มีอำนาจในการบังคับใช้กฎหมายและดูแลความเรียบร้อยภายในเขตนครลอนดอน ซึ่งก่อตั้งขึ้นตามพระราชบัญญัติตำรวจนครลอนดอน ค.ศ. 1839 (City of London Police Act 1839) ปัจจุบันมีกองบัญชาการตั้งอยู่ที่ศาลากลางกิลด์ฮอล และมีสถานีตำรวจสองแห่งตั้งอยู่ที่บิชอปสเกทและวูดสตรีต
ตำรวจนครลอนดอนนับเป็นกองกำลังที่มีขนาดเล็กที่สุดในอังกฤษและเวลส์ โดยกองกำลังตำรวจที่มีอำนาจในการบังคับใช้กฎหมายและดูแลความเรียบร้อยภายในเขตเกรเทอร์ลอนดอนทั้งหมดนอกเหนือไปจากเขตนครลอนดอนคือสำนักงานตำรวจนครบาล ซึ่งเป็นองค์กรที่ใหญ่กว่า
รักษ์ ปันยารชุน
พันตรี รักษ์ ปันยารชุน เป็นอดีตรัฐมนตรีช่วยว่าการกระทรวงการต่างประเทศ ในรัฐบาลของจอมพล ป.พิบูลสงคราม​ และเป็นบุตรเขยของจอมพล ป.พิบูลสงคราม​
ประวัติ
รักษ์ ปันยารชุนมีพี่น้องดังนี้
รักษ์ ได้รับการศึกษาในโรงเรียนวชิราวุธวิทยาลัย และศึกษาจนจบปริญญาเอกจากประเทศฝรั่งเศส ทางด้านกฎหมาย จาก Université de Lille เขาสมรสกับจีรวัสส์ พิบูลสงคราม บุตรีจอมพล ป.พิบูลสงคราม
การทำงาน
รักษ์ ได้เข้าทำงานเป็นนายทหารอยู่ที่กรมพระธรรมนูญ กระทรวงกลาโหม ต่อมาในปี พ.ศ. 2489 พ.ต.รักษ์ ได้ลาออกจากราชการมาทำธุรกิจด้านการบินและการขนส่ง นำเข้ารถยนต์ และร่วมกันตั้งบริษัทดำเนินการผลิตโคคา-โคล่า ของอเมริกาในประเทศไทย โดยตั้งชื่อบริษัทว่า Rak, Derrik & Davis Bottling รวมทั้งต่อมาได้ตั้งบริษัทน้ำดื่มชื่อ “โพลาริส” และเป็นผู้ก่อตั้งบริษัทสหโรงแรมไทยและการท่องเที่ยว จำกัด
ในปี พ.ศ. 2498 พ.ต.รักษ์ ได้เข้าสู่วงการการเมืองโดยการนำของจอมพล ป.พิบูลสงคราม ในตำแหน่งรัฐมนตรีช่วยว่าการกระทรวงการต่างประเทศ แทนนายเขมชาติ บุณยรัตพันธุ์ ต่อมาจึงได้ลงสมัครรับเลือกตั้งเป็นผู้แทนราษฎรจังหวัดพระนครในวันที่ 26 กุมภาพันธ์ พ.ศ. 2500 แต่ไม่ได้รับเลือกตั้ง
ต่อมาได้รับแต่งตั้งเป็นรัฐมนตรีช่วยว่าการกระทรวงการต่างประเทศอีกสมัย ในปี พ.ศ. 2500
เหตุเครื่องบินชนกันที่ท่าอากาศยานมาดริด-บาราฆัส พ.ศ. 2549
'''อุบัติเหตุเครื่องบินการบินไทยเฉี่ยวชนกับเครื่องบินแอร์ฟรานซ์ที่มาดริด พ.ศ. 2549''' เกิดขึ้นที่ท่าอากาศยานนานาชาติมาดริดบาราคัส (Madrid Barajas International airport) กรุงมาดริด, ประเทศสเปน เมื่อวันที่ 15 กรกฎาคม พ.ศ. 2549 เวลา 11.30 น. ตามเวลาในประเทศสเปน ขณะเกิดเหตุกัปตัน อายุ 58 ปี นักบินผู้ช่วยอายุ 34 ปี เมื่อเครื่องบินโบอิง 747-400 ของการบินไทย หมายเลขทะเบียน HS-TGY เที่ยวบินที่ TG-943 ซึ่งมีผู้โดยสาร 310 คน ลูกเรือ 20 คน เส้นทางมาดริด-โรมขณะกำลังวิ่งอยู่บนทางวิ่งเพื่อเคลื่อนไปยังรันเวย์เพื่อทำการบินขึ้นปลายทาง ท่าอากาศยานเลโอนาร์โด ดา วินชี-ฟีอูมีชีโน เมืองโรม ประเทศอิตาลีนั้น ส่วนปลายปีกด้านขวาของเครื่องบิน HS-TGY ได้เฉี่ยวชนกับส่วนหางของเครื่องบิน Embraer ERJ-135 ของสายการบินแอร์ฟรานซ์ ที่จอดอยู่ โดยมี กัปตัน (ขณะเกิดเหตุอายุ 42 ปี) ผู้ช่วยนักบินและพนักงานต้อนรับบนเครื่องบินอยู่บนเครื่องรวม 3 คนทำให้ส่วนหางของเครื่อง ERJ-135 และปลายปีกของ 747-400 เสียหาย ต้องจอดซ่อมที่มาดริดนาน 1 วันและทำการบินกลับตามปกติ โดยออกเดินทางไปโรมวันที่ 16 กรกฎาคม พ.ศ. 2549 มาถึงที่ท่าอากาศยานดอนเมือง, กรุงเทพมหานคร, ประเทศไทย วันที่ 17 กรกฎาคม พ.ศ. 2549 ในเวลา 06.45 ทำการซ่อมที่โรงซ่อมเครื่องบิน ท่าอากาศยานดอนเมือง อุบัติเหตุครั้งนี้ไม่มีผู้ได้รับบาดเจ็บหรือเสียชีวิต